**Forretningsorden for Udvalg/kontaktperson i Vordingborg Firma Sport.**

* Er på udvalgets vegne ansvarlig over for bestyrelsen, og sikrer udvalgets deltagelse i bestyrelsesmøder.
* Forestår den daglige ledelse af udvalgets arbejde.
* Orienterer sine udvalgsmedlemmer om indgået post til udvalget, samt om trufne beslutninger på bestyrelsesmøder.
* Tilrettelægger møder i udvalget, indkalder og leder disse, samt fremsender referat til bestyrelsen senest 3 uger efter mødets afholdelse.
* Aflægger beretning på bestyrelsesmødet i samråd med formanden.
* Ansvarlig for den daglige ledelse af den idrætsgren/aktivitet de er varetager.
* Tilrettelægger turneringer, stævner og andre idrætslige aktiviteter, og sørger for at indbydelser udsendes til tiden.
* Udarbejder stillinger for såvel turneringer som stævner, og viderebringer disse til uge og dagspressen, samt til Vordingborg Firma Sports hjemmeside.
* Sørger for aftaler med dommere, hvor dette er påkrævet.
* Klarlægger bane- og halbehov (kommunale haller bookes af formanden) til turneringer, stævner og træning, samt informerer bestyrelsen herom.
* Kontrollerer baner, haller og anlæg forud for stævner og turneringer.
* Ved en fejl på baner og anlæg retter udvalgene selv henvendelse til kommune eller halinspektør, og informerer bestyrelsen herom.
* Bestiller og overrækker præmier og diplomer inden for de respektive udvalg.
* Fører kontrol med idrætsafdelingens vandrepræmier.
* Udfærdiger aktivitetsplan og turneringsregler for den kommende sæson, og meddeler denne til bestyrelsen for nærmere koordinering.
* Sørger for indkøb og vedligeholdelse af spillemateriale i samråd med Økonomiansvarlig.
* Meddeler bestyrelsen forud for årsmøderne det ønskede antal udvalgsmedlemmer for det kommende år.
* Udarbejder budget og holder sig a jour med udvalgets regnskab og restancer i samarbejde med Økonomiansvarlig.
* Indkomne protester behandles i de respektive udvalg i samarbejde med bestyrelsen under hensyntagen til de til en hver tid gældende regler. Alle afgørelser i protestsager fremsendes til de implicerede parter samt til bestyrelsen.

Således vedtaget og fremlagt på bestyrelsesmødet den 25 februar 2015.